**Besence Község Önkormányzat Képviselő-testületének**

**7/2016.(XI.30.) rendelete a települési képviselők tiszteletdíjáról**

**és költségtérítéséről szóló**

**7/2014. (XII.30.) önkormányzati rendelete**

**módosításáról**

Besence Önkormányzat képviselő-testülete a Magyarország Alaptörvény 32. cikk § (2) bekezdésében kapott felhatalmazás, valamint a Magyarország helyi önkormányzatairól szóló törvény 143. § (4) bekezdés f) pontjában kapott felhatalmazás alapján - és a Magyarország helyi önkormányzatairól szóló törvény 35. § (1) bekezdésben foglaltak figyelembe vételével - a települési képviselők tiszteletdíjáról, természetbeni juttatásairól alkotott 7/2014.(XII.30.) rendeletét - a továbbiakban önkormányzati rendelet - a következők szerint módosítja:

1.§

Az önkormányzati rendelet 2. § (1) bekezdése következők szerint módosul:

„2. § (1) A képviselői tiszteletdíj összege 15.000 Ft.”

2.§

Az önkormányzati rendelet 2. §-a a következő, (2)-(4). bekezdéssel egészül ki:

„(2) A képviselő három egymást követő ülésről való igazolatlan hiányzása esetén a képviselő-testület egyedi döntésével legfeljebb tizenkét havi időtartamra a képviselő havi tiszteletdíját korlátlanul csökkentheti, vagy teljes egészében megvonhatja.

(3) Ismételt kötelezettségszegés esetén a csökkentés, illetve a megvonás újra megállapítható.

(4) Igazolt távollétnek számít, ha a tiszteletdíjra jogosult igazolt betegsége miatt nem tud részt venni az ülésen, vagy az ülés időpontjában képviselői tisztségéből eredő más kötelezettségeinek tesz eleget”

3.§

(1) E rendeletet 2016. december 1. napján lép hatályba.

(2) Az 1. §-ban megállapított tiszteletdíj 2016. október 1. napjától illeti meg a képviselő-testület képviselő tagjait.

(3) E rendelet 2. §-a 2017. január 1. napján lép hatályba.

Kelt: Besence, 2016. november 29.

P.H.

jegyző polgármester

Záradék:

A rendeletet a mai napon kihirdettem.

Kelt: Besence, 2016. november 30.

P.H.